REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA LEGRAD**

**L E G R A D**

Petra Zrinskog 10, Legrad, 48316 Đelekovec

 Tel.: 048/222-172, tel./fax: 048/835-011

 e-mail: ured@os-legrad.skole.hr

KLASA: 602-02/20-01/17

URBROJ: 2137-34-20-07

Legrad, 20.3.2020.

Na temelju članka 7. stavka 2. Zakona o radu (Narodne novine, broj 93/14., 127/17. i 98/19.), članka 88. Statuta Osnovne škole Legrad i Upute Ministarstva znanosti i obrazovanja, KLASA: 602-01/20-01/00178, URBROJ: 533-01-20-0002 od 19. ožujka 2020. ravnatelj OŠ Legrad donosi

**ODLUKU**

**o obavljanju rada kod kuće**

I.

Zbog sprječavanja širenja COVID-19 bolesti na radnom mjestu, Poslodavac je donio odluku da će u razdoblju od 20. ožujka 2020. g. pa do opoziva ove Odluke učitelji i stručni suradnici raditi kod kuće i to u skladu s procjenom odnosno tehničkim mogućnostima.

Rad učitelja i stručnih suradnika radi provođenja nastave na daljinu odvija se u uobičajenom opsegu radnog vremena.

Obveze učitelja i stručnih suradnika su:

* Osigurati kontakte i način komunikacije (virtualne učionice, telefon, e-mail), svaki dan biti dostupan barem određeno vrijeme u virtualnoj školskoj zbornici
* Obvezno održavanje nastave na daljinu odvija se u običajnom opsegu radnog vremena
* Obvezna priprema sadržaja, održavanje komunikacije s učenicima, roditeljima, Školom i Ministarstvom znanosti i obrazovanja te davanje povratne informacije učenicima i roditeljima
* Sudjelovanje u drugim aktivnostima prema uputi ravnatelja i Ministarstva znanosti i obrazovanja.

II.

Administrativno-tehničko osoblje također obavlja rad kod kuće i to u skladu s procjenom odnosno tehničkim mogućnostima u uobičajenom opsegu radnog vremena.

III.

Iznimno od točke I. i II. Ove Odluke rad se odvija u Školi samo kada je to nužno radi kontinuiranog izvođenja nastave na daljinu i prihvata djece koja pohađaju razrednu nastavu ako oba zaposlena roditelja nemaju drugu mogućnost zbrinjavanja djece, odnosno nužnog obavljanja poslova.

IV.

Radnici potpisuju Izjavu da imaju uvjete za rad kod kuće u skladu s Uputom Ministarstva znanosti i obrazovanja, KLASA: 602-01/20-01/00178, URBROJ: 533-01-20-0002 od 19. ožujka 2020. g. Izjava je sastavni dio ove Odluke.

V.

Ova Odluka stupa na snagu danom donošenja i primjenjuje se do opoziva.

Ova Odluka objavljuje se na oglasnoj ploči i mrežnoj stranici Škole i dostavlja svim radnicima Škole.

 RAVNATELJ:

 Dragutin Marcinjaš, dipl. uč.